Baba loop op N1: Ma aangekla van poging tot moord - Maroela Media
"Die vrou is vrygelaat op borgtog van R500 en die kind bly steeds in 'n plek van veiligheid," het Busaphi Nxumalo, woordvoerder van die Gautengse verkeerspolisie, gesê. Die vrou is oorspronklik van Orange Farm.
Sy staar aanklagte van poging tot moord en kinderverwaarlosing in die gesig.
Die vrou is twee weke gelede in hegtenis geneem nadat haar 16 maande oue babaseuntjie byna deur 'n vragmotor getref is toe hy op die snelweg gestap het. Verkeerspolisie op die N1 het omstreeks 19:00 op 3 April 2014 gesien die vragmotor swaai uit vir iets, en het toe die baba in die pad opgemerk. Die polisie het vermoed die kind is daar afgelaai, aangesien daar geen huise in die omgewing is nie.